**PONEDJELJAK  11.05.2020.  (9. TJEDAN)**

**TZK - Ponovi vježbe s TV-a, preskači vijaču, probaj izvesti predmet strance (zvijezdu)**

**HJ - U čitanci na 127. str. pročitaj tekst i prepiši u pisanku:**

**Veliko početno slovo u pisanju imena nebeskih tijela**

**M**erkur, **V**enera, **Z**emlja, **M**ars, **J**upiter, **S**aturn, **U**ran, **N**eptun, **M**ala kola ili **M**ali medvjed, **V**elika kola ili **V**eliki medvjed, **M**liječna staza

ZAPAMTI

Imena nebeskih tijela pišemo velikim početnim slovom. Ako se ime sastoji od dvije riječi, samo prvu riječ pišemo velikim početnim slovom.

Pazi :  Zemlja (planet)        Veliki medvjed (zviježđe)

            zemlja (tlo)              veliki medvjed (životinja)

MAT - Potreban ti je šestar za crtanje kruga i kružnice. U udžbeniku na 122. str. riješi ZNAM. U žutom polju pročitaj tekst i prepiši u bilježnicu:

      KRUG je lik omeđen crtom koju nazivamo KRUŽNICA. Točka S nalazi se u sredini kruga i kružnice. Nazivamo je SREDIŠTE. Nacrtaj crtež. Na str. 123. riješi 1. zadatak.

PID - U udžbeniku na 86. i 87. str. pročitaj tekst. U pisanku zapiši i nauči:

**Zarazne bolesti**

Briga za zdravlje

- pravilna prehrana

-održavanje osobne higijene

-čistoća prostora

ZARAZNE BOLESTI

- uzrokuju VIRUSI i BAKTERIJE kojih ima u zraku, vodi, tlu, hrani i na prljavim rukama

- prenose se s čovjeka na čovjeka : kašljanjem, kihanjem, slinom, krvlju ili dodirom

- može prenijeti krpelj

- uši - ušljivost

- dječje gliste - unesu se u tijelo nečistim rukama

- gripa, angina, vodene kozice, ospice, šarlah, tuberkuloza, dizenterija (proljev), hepatitis A, AIDS (SIDA), korona virus- COVID 19

Zaržene osobe moraju se LIJEČITI. Zarazu možemo spriječiti CIJEPLJENJEM.

Pisano odgovori na pitanja na str. 87.

UTORAK  12.05.2020.

HJ - U pisanku napiši kojim **imenima** vas nazivaju vaši ukućani. Koji vam je **nadimak** najdraži? Zašto?

MAT - U udžbeniku na 124. str. **pročitaj tekst**"**Kako crtamo kružnicu?** U bilježnicu **nacrtaj šestarom**nekoliko kružnica i krugova. Ne zaboravi im označiti središte točkom **S.**

LK - Nactraj obris**ptice** crnim flomasterom na bijelom papiru. Ispuni pticu **različitim crtama** (tankim, debelim, ravnim,zakrivljenim, valovitim, isprekidanim...)

     - **crtačka tekstura**

EJ - Pošalji mi radove

INA - **Nacrtaj svoju obitelj drvenim bojicama**

NE ZABORAVI!  Svaki dan imaš 4 ili 5 sati nastave. Znači svaki dan trebaš bar 4 sata učiti, vježbati i ponavljati te 1 sat biti tjelesno                                                                                                                             aktivan. 

SRIJEDA  13.05.2020.

TZK - Ponovi vježbe s TV-a

HJ- U pisanku prepiši naslov: **Veliko početno slovo (ponavljanje)**

- pišemo na početku rečenice: Danas je srijeda.

- pišemo u imenima naselja: Velika Gorica, Sveti Martin na Muri

- pišemo u imenima voda, gora, nebeskih tijela i ustanova: Jadransko more, Zagrebačka gora, Mliječna staza, Veliki medvjed, Osnovna škola dr. Ante       Starčevića

Pisanje č i ć u umanjenicama : leptiri**ć**, prozor**č**i**ć**, gran**č**ica

Pisanje č i ć u uvećanicama: šešir**č**ina, kljun**č**ina

Pisanje skupova ije i je u umanjenicama i uvećanicama:

cvijet - cvjetić - cvjetina,     rijeka- rječica - rječina

**U RB na str. 126. riješi 9. zadatak.** Piši uredno, lijepo i točno!

VJ-

VJ-

DOP - HJ  - Napiši umanjenice i uvećanice od ovih imenica:**ptica**, **korijen** i **oblak**.

Pošalji mi svoje zadaće.

 ČETVRTAK 14.05.2020.

HJ - U pisanku prepiši:  Usporedba

Usporedba je **uspoređivanje** dvaju pojmova po **sličnosti**( veličini, obliku i drugim obilježjima). Prepoznajemo ju po riječima **kao** i **poput**.

Oblak leti nebom kao pero.  Oblak je pahuljast poput šećerne vate.

Zapiši što više riječi koje su:

-meke kao svila: nježan, ... (nastavi nabrajati)

-oštre kao pila: Neznalice!, ...

-dugačke kao rep u mačke: otorinolaringologija, ...

MAT - **U bilježnicu prepiši**:  Polumjer i promjer kruga i kružnice

POLUMJER kruga i kružnice je dužina koja spaja središte kruga i  kružnice s nekom točkom na kružnici.

PROMJER krugai kružnice je dužina koja prolazi središtem kružnice i spaja dvije točke kružnice.Promjer je dva puta dulji od polumjera. Pročitaj tekst u udžbeniku na 122. str.

**U udžbeniku na 123. str. riješi 2., 3., 4. i 5. zadatak.**

PID - **U RB riješi 88. stranicu. Koristi se tekstom iz udžbenika.**

GK - U udžbeniku na 60. str. nauči čitati  i pjevati pjesmu  **Kočija**

DOD- MAT - U RB na str. 126. riješi 1.,2.,3. i 4. zadatak.

PETAK  15.05.2020.

TZK - Ponovi vježbe s TV-a

MAT - **U udžbeniku na 125. str. riješi 1., 2.,3. i 4. zadatak**

HJ - U pisanku prepiši plan ploče: Sanja Polak: Šestinski kišobrani i licitarska srca

Književna vrsta:  pripovijetka

Likovi: baka, djed, Štefek i Đurđica

Mjesto radnje: u djedovoj i bakinoj kući

Vrijeme radnje: karantena za vrijeme virusa

Poruka: Za uspješnost u radu potrebno je uložtit mnogo truda, marljivosti i hrabrosti. Lijepo je pomagati  drugima.

**SR - Napiši koje poslove voliš obavljati u svojem domu. Kako pomažeš članovima obitelji.**

**Danas je Međunarodni dan obitelji. Sretan Vam taj dan! Provedite ga u ugodoj atmosferi.**